stanford-oval/wikipedia huggingface dataset:
อองซานซูจี
ประวัติ > การเคลื่อนไหว

การปล่อยตัวจากการกักบริเวณครั้งนี้ ซูจี ได้ปราศรัยต่อฝูงชนที่มาชุมนุมบริเวณหน้าบ้านของเธอ และตระเวนหาเสียงในหลายพื้นที่ อย่างไรก็ตาม ในบางครั้งบางพื้นที่จะมีฝูงชนที่ไม่พอใจซูจี พยายามทำร้ายเธอและเพื่อนร่วมคณะ โดยใช้ก้อนหินขว้างปาเข้าใส่รถของเธอจนเสียหาย จากนั้นเมื่อเธอพยายามเดินทางออกจากบ้านพัก จึงมีเจ้าหน้าที่รัฐติดตามไปทุกแห่ง ซูจี จึงให้สัมภาษณ์ต่อสื่มมวลชนว่าเธอยังคงรู้สึกเหมือนถูกติดตามความเคลื่อนไหว ทำให้ไม่สามารถดำเนินกิจกรรมทางการเมืองได้อย่างอิสระ
แนวทางการต่อสู้ทางการเมืองของ ซูจี นั้น เธอปฏิเสธไม่ดำเนินการตามกฎระเบียบการยื่นหนังสือต่อรัฐบาลโดยตรง แต่เลือกที่จะดำเนินการต่อสู้โดยใช้สื่อมวลชนและกระแสสังคมเป็นเครื่องมือ ด้วยการใช้วิธีเขียนจดหมาย เขียนหนังสือ บันทึกวิดีโอเทป เพื่อส่งผ่านข้อเรียกร้องของเธอ ออกมาสู่ประชาคมโลกอย่างต่อเนื่อง ในทุกวิธีเท่าที่สามารถทำได้ เพื่อสร้างแรงกดดันระดับนานาชาติต่อรัฐบาลพม่า เมื่อเดือนกรกฎาคม พ.ศ. 2541 ระหว่างที่เธอเดินทางออกจากย่างกุ้งเพื่อไปพบปะกับสมาชิกพรรคสันนิบาตแห่งชาติ มีการแจ้งให้ผู้สื่อข่าวต่างชาติเข้ามาทำข่าวเธอเพื่อเผยแพร่ไปทั่วโลก โดย ซูจี ประกาศว่าจะทำการนั่งประท้วงอยู่ในรถยนต์ของเธอเอง และเมื่อเดือนสิงหาคม พ.ศ. 2541 ขบวนรถของซูจี ถูกสกัดไม่ให้เดินทางไปพบปะสมาชิกพรรคของเธอ ซูจี จึงเผชิญหน้ากับเจ้าหน้าที่รัฐเป็นเวลาถึงหกวัน จนเสบียงอาหารที่เตรียมไปหมด เธอจึงกลับที่พักหลังจากนั้น
วันที่ 24 สิงหาคม พ.ศ. 2543 ซูจี และสมาชิกพรรคสันนิบาตแห่งชาติ จะเดินทางเพื่อไปดำเนินกิจกรรมทางการเมือง แต่ถูกสกัดไม่ให้เดินทางออกพ้นชานเมืองย่างกุ้ง เนื่องจากตำรวจได้เบาะแสว่ามีฝูงชนกลุ่มหนึ่งวางแผนดักทำร้ายเธอระหว่างทาง ซูจียืนยันที่จะเดินทางต่อโดยใช้วิธีเผชิญหน้ากับตำรวจ ณ จุดที่ถูกสกัดเป็นเวลาถึง 9 วัน จนถึงวันที่ 2 กันยายน สองสัปดาห์ต่อมา ซูจี พร้อมคณะผู้นำพรรคฝ่ายค้านได้เดินทางไปที่สถานีรถไฟ เพื่อซื้อตั๋วโดยสารทางออกจากเมืองย่างกุ้ง แต่มีฝูงชนที่ต่อต้านเธออยู่บริเวณนั้น รัฐบาลจึงได้ส่งหน่วยรักษาความปลอดภัยพิเศษไปควบคุมตัวเธอกลับบ้านพัก พร้อมทั้งวางกำลังเจ้าหน้าที่ควบคุมจุดต่าง ๆ บนถนนหน้าบ้านพักของนางซูจี
ภายหลังการปราศรัยปลุกระดมมวลชนที่สนับสนุนเธอให้ต่อสู้เพื่อล้มรัฐบาล ซูจี จึงถูกกักบริเวณเป็นครั้งที่สอง ซึ่งเป็นเวลา 18 เดือน นับตั้งแต่วันที่ 21 กันยายน พ.ศ. 2543 และได้รับอิสรภาพจากการกักบริเวณครั้งนี้เมื่อเดือนพฤษภาคม พ.ศ. 2545 โดยในวันที่ 8 ธันวาคม พ.ศ. 2544 ขณะที่ทั่วโลกร่วมกันเฉลิมฉลองวาระครบรอบหนึ่งร้อยปี ของรางวัลโนเบลสาขาสันติภาพ พร้อมกับฉลองวาระครบสิบปีที่ซูจี ได้รับรางวัลโนเบลสาขาสันติภาพ นางอองซาน ซูจี ผู้นำพรรคสันนิบาตแห่งชาติเพื่อประชาธิปไตย ยังคงถูกจำกัดอิสรภาพอยู่ในประเทศพม่า ไม่มีโอกาสเดินทางไปร่วมพิธีเฉลิมฉลองรางวัลเกียรติยศแห่งชีวิตพร้อมกับผู้ได้รับรางวัลคนอื่น ๆ
เมื่อวันที่ 30 พฤษภาคม ระหว่างที่นางซูจีเดินทางเพื่อพบปะกับประชาชน ในเมืองเดพายิน (Depayin) ทางตอนเหนือของพม่า เกิดเหตุการณ์ปะทะระหว่างมวลชนผู้ไม่พอใจนางซูจีกับกลุ่มผู้สนับสนุนซูจี การปลุกระดมครั้งนี้ทำให้ซูจีถูกสั่งกักบริเวณให้อยู่ในบ้านพักอีกเป็นครั้งที่ 3 ตั้งแต่เดือนมิถุนายน พ.ศ. 2546
ประวัติ > การประท้วงต่อต้านรัฐบาลในพม่า พ.ศ. 2550

บทความหลัก: การประท้วงต่อต้านรัฐบาลในพม่า พ.ศ. 2550
การประท้วงที่นำโดยคณะพระภิกษุสงฆ์ แม่ชี นักศึกษาและประชาชน ซึ่งเริ่มตั้งแต่วันที่ 15 สิงหาคม พ.ศ. 2550 จากการปลุกระดมให้เกิดความไม่พอใจต่อการประกาศขึ้นราคาน้ำมันเชื้อเพลิงและขึ้นราคาก๊าซหุงต้มของรัฐบาลทหารพม่า การประท้วงเริ่มรุนแรงขึ้นเรื่อยมา จนถึงวันที่ 5 กันยายน มีการชุมนุมประท้วงที่วัดแห่งหนึ่งในเมืองพะโคกกุ ทางตอนกลางของประเทศ เจ้าหน้าที่เข้าสลายการชุมนุม และมีผู้บาดเจ็บจำนวนมาก รวมทั้งพระสงฆ์จำนวน 3 รูป
คณะพระภิกษุ ประกาศ "ปฐม นิคหกรรม" ไม่รับบิณฑบาตจากผู้ที่เกี่ยวข้องกับรัฐบาลทหารพม่า ทหาร และครอบครัว และเรียกร้องให้ทางการพม่า ขอโทษองค์กรสงฆ์อย่างเป็นทางการภายในวันที่ 17 กันยายน แต่ไม่ได้รับการตอบสนอง ภิกษุสงฆ์จำนวนหนึ่งจึงเริ่มเข้าร่วมการประท้วงเพิ่มเติม ตั้งแต่วันที่ 18 กันยายน เมื่อรวมผู้ประท้วงได้มากกว่า 1 แสนคน การประท้วงต่อต้านรัฐบาลครั้งนี้จึงนับว่าเป็นการประท้วงต่อต้านครั้งใหญ่ที่สุดตั้งแต่การประท้วงเมื่อปี พ.ศ. 2531
เมื่อวันเสาร์ที่ 22 กันยายน คณะสงฆ์และประชาชนได้เดินทางไปยังบ้านพักนางอองซานซูจี ผู้นำพรรคฝ่ายค้าน ซึ่งนางอองซานได้ออกมาปรากฏตัวเป็นเวลา 15 นาที โดยการเปิดประตูเล็กของประตูบ้าน พร้อมกับพนมมือไหว้พระสงฆ์ที่กำลังให้พร การปรากฏตัวครั้งนี้นับเป็นการปรากฏตัวอย่างเป็นทางการครั้งแรกนับตั้งแต่เดือนพฤษภาคม พ.ศ. 2546
ประวัติ > การละเมิดกฎหมาย พ.ศ. 2552

วันที่ 3 พฤษภาคม พ.ศ. 2552 จอห์น ยัตทอว์ ชายชาวอเมริกัน ได้ว่ายน้ำข้ามทะเลสาบอินยาไปยังบ้านพักของอองซานซูจี และถูกจับกุมเมื่อเขากลับออกมาในอีกสามวันให้หลัง เขาได้พยายามทำแบบเดียวกันเมื่อสองปีก่อน แต่เบนหนีโดยไม่ทราบสาเหตุ ภายหลังเขาอ้างในการไต่สวนว่า เขามีเหตุจูงใจจากนิมิตของพระเจ้าซึ่งประสงค์ให้เขาบอกให้เธอทราบถึงความพยายามลอบสังหารก่อการร้ายที่คุกคาม วันที่ 13 พฤษภาคม ซูจีถูกจับกุมในข้อหาละเมิดเงื่อนไขคำสั่งกักบริเวณของเธอ เพราะอนุญาตให้ชายชาวต่างชาติที่หลบหนีเข้าเมืองโดยผิดกฎหมายอาศัยอยู่ในบ้านของเธอเป็นเวลาสามวัน ซึ่งเธออาจถูกตัดสินจำคุกจากการละเมิดกฎหมายดังกล่าว การพิจารณาซูจีและคนรับใช้หญิงของเธออีกสองคนเริ่มขึ้นในวันที่ 18 พฤษภาคม โดยมีผู้ประท้วงจำนวนน้อยรวมตัวกันอยู่ด้านนอก ทูตและผู้สื่อข่าวถูกห้ามมิให้เข้าร่วมการพิจารณา อย่างไรก็ดี ในโอกาสหนึ่ง ทูตหลายคนจากสิงคโปร์ รัสเซีย ไทย และผู้สื่อข่าวได้รับอนุญาตให้เข้าพบซูจีได้ อัยการเดิมมีแผนเรียกพยาน 22 ปาก นอกจากนี้ ยังกล่าวหาจอห์น ยัตทอว์ว่าทำให้พม่าขายหน้า ระหว่างการแก้ต่าง ซูจีแก้ต่างว่าเธอบริสุทธิ์ โดยมีพยานเพียงหนึ่งปาก ขณะที่อัยการสามารถเรียกพยานได้ถึง 14 ปาก ทั้งนี้ ศาลปฏิเสธพยานสองปาก คือ สมาชิกพรรคเอ็นแอลดี ทิน อู และวิน ทิน และอนุญาตให้การแก้ต่างเรียกได้เฉพาะผู้เชี่ยวชาญทางกฎหมายเท่านั้น หัวหน้าตำรวจแห่งชาติภายหลังยืนยันว่า ยัตทอว์เป็น "ผู้กระทำผิดอาญาหลัก" ในคดีที่ฟ้องต่อซูจี ตามข้อมูลในบันทึกช่วยจำ ซูจีต้องฉลองวันเกิดครบรอบ 64 ปีของเธอในเรือนจำ
การจับกุมเธอและการพิจารณาคดีภายหลังได้รับการประณามจากทั่วโลก รัฐบาลพม่าวิจารณ์แถลงการณ์ดังกล่าวอย่างรุนแรง เพราะมันได้สร้าง "ประเพณีอันไม่เป็นที่ยอมรับ" และวิจารณ์ประเทศไทยว่าแทรกแซงกิจการภายในของพม่า
รัฐมนตรีต่างประเทศ ญาณ วิน กล่าวในหนังสือพิมพ์แสงใหม่ของพม่า ว่า เหตุการณ์ดังกล่าว "ถูกแสร้งทำให้เพิ่มแรงกดดันนานาชาติต่อพม่า โดยกลุ่มต่อต้านรัฐบาลทั้งในและนอกประเทศ ผู้ไม่ปรารถนาจะเห็นความเปลี่ยนแปลงด้านบวกต่อนโยบายของประเทศเหล่านั้นต่อพม่า" เลขาธิการสหประชาชาติ บัน คี มุน สนองต่อการรณรงค์นานาชาติ ด้วยการบินไปยังพม่าเพื่อเจรจา แต่พลเอกอาวุโส ตาน ฉ่วยปฏิเสธคำร้องของเขาทั้งหมด
วันที่ 11 สิงหาคม พ.ศ. 2552 การพิจารณาสิ้นสุดลง โดยซูจีถูกตัดสินจำคุกเป็นเวลาสามปี โทษนี้ได้รับการลดหย่อนโดยผู้ปกครองทหารให้เป็นการกักบริเวณอยู่แต่ในบ้านต่อไปอีก 18 เดือน วันที่ 14 สิงหาคม วุฒิสมาชิกสหรัฐ จิม เว็บบ์ เยือนพม่า เข้าพบหัวหน้ารัฐบาลทหาร พลเอก ตาน ฉ่วย และภายหลังกับซูจี ระหว่างการเข้าพบ เว็บบ์เจรจาการปล่อยตัวยิตทอว์และการส่งตัวออกนอกพม่า หลังคำตัดสินการพิจารณา ทนายความของซูจีว่า ตนจะอุทธรณ์ต่อโทษ 18 เดือน วันที่ 18 สิงหาคม ประธานาธิบดีสหรัฐอเมริกา บารัก โอบามา ขอให้ผู้นำทหารพม่าปล่อยตัวนักโทษการเมืองทั้งหมด รวมทั้งอองซานซูจี ในการอุทธรณ์ อองซานซูจีได้แย้งว่า การพิพากษาลงโทษไม่มีหมาย อย่างไรก็ดี การอุทธรณ์ต่อโทษเดือนสิงหาคมถูกศาลพม่าปฏิเสธเมื่อวันที่ 2 ตุลาคม พ.ศ. 2552 คำตัดสินดังกล่าวหมายความว่า เธอไม่อาจเข้าร่วมในการเลือกตั้งที่กำหนดขึ้นใน พ.ศ. 2553 ครั้งแรกในพม่าในรอบสองทศวรรษ ทนายความของเธอแถลงว่า ทีมกฎหมายของเธอจะอุทธรณ์รอบใหม่ภายใน 60 วัน
ประวัติ > ปล่อยตัว

ในวันที่ 13 พฤศจิกายน พ.ศ. 2553 เธอได้รับการปล่อยตัวจากรัฐบาลทหารพม่า เมื่อวันอังคารที่ 23 พฤศจิกายน ในปีเดียวกัน เธอได้พบกับบุตรชายคนเล็กครั้งแรก โดยเธอได้รอรับบุตรชายที่สนามบินมิงกะลาดง เธอและบุตรชายได้ปรากฏตัวที่มหาเจดีย์ชเวดากอง เมื่อวันพุธที่ 24 พฤศจิกายน ซึ่งถือเป็นครั้งแรกที่เธอได้อยู่ร่วมกับครอบครัว แม้จะไม่สมบูรณ์ก็ตาม
ในช่วงปลายเดือนพฤษภาคม 2555 นางซูจีได้เดินทางออกนอกประเทศเป็นครั้งแรกนับตั้งแต่ถูกกักบริเวณเมื่อปี พ.ศ. 2533 โดยเข้าร่วมประชุมสภาเศรษฐกิจโลกภูมิภาคเอเชียตะวันออก ที่ประเทศไทย โดยก่อนหน้าการประชุมนางซูจีได้เยี่ยมแรงงานชาวพม่าที่จังหวัดสมุทรสาคร เพื่อรับทราบปัญหาต่างๆ และให้กำลังใจแรงงานดังกล่าวด้วย
นอกจากนี้ ซูจี ยังได้เดินทางเพื่อไปตระเวนเยือนยุโรปตลอดเดือนมิถุนายน 2555 โดยนางซูจีเดินทางไปเยือนสวิตเซอร์แลนด์เป็นชาติแรกในยุโรป จากนั้นเดินทางต่อไปยังนอร์เวย์ เพื่อไปรับรางวัลโนเบลสันติภาพด้วยตัวเอง หลังจากได้รับการประกาศชื่อให้เป็นผู้คว้ารางวัลเมื่อหลายสิบปีก่อน จากนั้นจึงตระเวนเดินทางต่อไปยัง ไอร์แลนด์ อังกฤษ และฝรั่งเศส โดยระหว่างเยือนยุโรป นางซูจี กล่าวสุนทรพจน์ในที่ประชุมองค์การแรงงานระหว่างประเทศ และกล่าวแถลงในรัฐสภาอังกฤษ รวมทั้ง เข้ารับรางวัลด้านสิทธิมนุษยชนขององค์กรนิรโทษกรรมสากล ในกรุงดับลิน ของไอร์แลนด์ จาก โบโน ร็อกสตาร์ชื่อดัง
คนสนิทของเธอไม่เปิดเผยรายละเอียดการเยือนต่างประเทศของเธอมากนัก โดยกล่าวเพียงว่า เธอต้องพกยากล่อมประสาทเป็นจำนวนมากไปด้วย เพราะเธอเมาเรือและเมาเครื่องบินง่ายมาก
การเยือนยุโรปของนางซูจี มีขึ้นท่ามกลางความขัดแย้งอย่างรุนแรงในรัฐยะไข่ ทางตะวันตกของพม่า ซึ่งเกิดการจลาจล และการเผาบ้านเรือนหลายร้อยหลัง โดยเธอปฏิเสธไม่ขอออกความเห็นเกี่ยวกับเรื่องดังกล่าว
การศึกษา

จบชั้นมัธยมศึกษาตอนต้นจากโรงเรียนฟรานซิสคอนแวนต์ ประเทศพม่า
ศึกษาชั้นมัธยมศึกษาตอนปลายที่โรงเรียน Methodist English High School ในย่างกุ้ง จากนั้นย้ายไปศึกษาและจบชั้นมัธยมศึกษาตอนปลายจากโรงเรียนคอนแวนต์ ประเทศอินเดีย
จบปริญญาตรี คณะรัฐศาสตร์ที่ Lady Shri Ram College ในเครือมหาวิทยาลัยเดลี ประเทศอินเดีย
จบปริญญาตรีทางด้านการเมือง ปรัชญา และเศรษฐศาสตร์ จาก St. Hugh's College มหาวิทยาลัยออกซฟอร์ด สหราชอาณาจักร
จบปริญญาโททางด้านการเมือง จากมหาวิทยาลัยออกซฟอร์ด
จบปริญญาโท (M.Phil.) จาก SOAS (School of Oriental and African Studies) ในเครือมหาวิทยาลัยลอนดอน ประเทศอังกฤษ
26 ธันวาคม 2547 ได้รับปริญญา ศิลปศาสตรดุษฎีบัณฑิตกิตติมศักดิ์ สาขาวิชาปรัชญาการเมืองและเศรษฐศาสตร์ (หลักสูตรนานาชาติ) จากมหาวิทยาลัยรังสิต
19 มิถุนายน 2548 ได้รับปริญญา รัฐศาสตรดุษฎีบัณฑิตกิตติมศักดิ์ จากมหาวิทยาลัยธรรมศาสตร์ (ในโอกาสครบรอบ 60 ปี)
20 มิถุนายน 2555 ได้รับปริญญา ดุษฎีบัณฑิตกิตติมศักดิ์ สาขาวิชาปรัชญา การเมืองและเศรษฐศาสตร์ จากมหาวิทยาลัยออกซฟอร์ด สหราชอาณาจักร
ประวัติการทำงานและผลงาน

สำนักงานเลขาธิการองค์การสหประชาชาติ นครนิวยอร์ก
เจ้าหน้าที่วิจัยกระทรวงการต่างประเทศ ประเทศภูฏาน
รางวัลโนเบลสาขาสันติภาพ พ.ศ. 2534 จากการต่อสู้โดยสันติวิธีในการเรียกร้องประชาธิปไตยและสิทธิมนุษยชน
รางวัลทูตแห่งมโนธรรมสำนึก จาก แอมเนสตี้ อินเตอร์เนชั่นแนล ได้รางวัลใน ปี พ.ศ. 2552 ถูกริบรางวัลในปี พ.ศ. 2561
ในสื่อร่วมสมัย

นักแสดงหญิง มิเชลล์ โหย่ว รับบทเป็น อองซานซูจี ในภาพยนตร์ ค.ศ. 2011 เรื่อง อองซานซูจี ผู้หญิงท้าอำนาจ ซึ่งกำกับโดย ลุค เบซอง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อองซานซูจี
แหล่งข้อมูลอื่น > หนังสือและบทความ

นิตยาภรณ์ พรมปัญญา และสุเนตร ชุตินธรานนท์. “อองซาน ซูจี: นารีเขตรกับสภาวะผู้นำในการเมืองพม่า.” ใน สุวดี เจริญพงศ์ และปิยนาถ บุนนาค (บก.), สตรีแถวหน้าในประวัติศาสตร์เอเชีย. หน้า 219–237. กรุงเทพฯ: บ้านพิทักษ์อักษร, 2550. ISBN 9789747519600.
เพลงชาติเยเมน

| --- | --- |
อาหรับ: الجمهورية المتحدة

เพลงชาติของ เยเมน  อดีตเพลงชาติ  เยเมนใต้
ชื่ออื่น: อาหรับ: رددي أيتها الدنيا نشيدي
เนื้อร้อง: อับดุลลอฮ์ อับดุลวาฮับ โนอ์มาน, ค.ศ. 2006
ทำนอง: อัยยูบ ฏอริช, ext. 1979
รับไปใช้: ค.ศ. 1979 (เยเมนใต้) 22 พฤษภาคม ค.ศ. 1990 (เยเมน)
เลิกใช้: ค.ศ. 1990 (เยเมนใต้)
"สหสาธารณรัฐ" (อาหรับ: الجمهورية المتحدة, อักษรโรมัน: al-Jomhuriyah al-Mottaḥedah) เป็นเพลงชาติของประเทศเยเมน ประพันธ์เนื้อร้องโดยอับดุลลอฮ์ อับดุลวาฮับ โนอ์มาน และทำนองโดยอัยยูบ ฏอริช เดิมเพลงนี้เคยใช้เป็นเพลงชาติสาธารณรัฐประชาธิปไตยประชาชนเยเมน (เยเมนใต้) ต่อมาเมื่อมีการรวมชาติเยเมนใน ค.ศ. 1990 จึงได้ประกาศใช้เพลงนี้เป็นเพลงชาติของประเทศเยเมน
ในช่วงที่เยเมนใต้ใช้เพลงนี้ใน ค.ศ. 1979 ถึง 1990 เพลงนี้มีชื่อว่า "เพลงชาติสาธารณรัฐประชาธิปไตยประชาชนเยเมน" (อาหรับ: النشيد الوطني لجمهورية اليمن الديمقراطية الشعبية, อักษรโรมัน: n-Našid al-Waṭane al-Jomhuriyat l-Yaman d-Dimoqrâṭiya š-Šaʿbiya)
เนื้อร้อง > ฉบับราชการ (ตั้งแต่ พ.ศ. 2549)

| ภาษาอาหรับ | ถอดเป็นอักษรโรมัน | สัทอักษรสากล | แปลไทย |
| --- | --- | --- | --- |
| :جوقة  رددي أيتها الدنيا نشيدي  ردديه وأعيدي وأعيدي  واذكري في فرحتي كل شهيد  وامنحيه حللاً من ضوء عيدي  𝄇 رددي أيتها الدنيا نشيدي 𝄆    وحدتي، وحدتي  يانشيداً رائعاً يملاُ نفسي  أنت عهد عالق في كل ذمة  رايتي، رايتي  يانسيجاً حكته من كل شمس  أخلدي خافقة في كل قمة  أمتي، أمتي  امنحيني البأس يامصدر بأسي  واذخريني لك يا أكرم أمة    عشت إيماني وحبي سرمدياً  ومسيري فوق دربي عربيا  وسيبقى نبض قلبي يمنيا  لن ترى الدنيا على أرضي وصيا | Jawqa:  Raddedi ʾayatuhâ d-donyâ našîdî  Raddedihe wa-ʾaʿîdî wa-ʾaʿîdî  Wā-đkori fî farħati kolla šahîde  Wā-menaħihe ħolllân men ḍawʾe ʿîdî.  𝄆 Raddedi ʾayatuhâ d-donyâ našîdî 𝄇    Waħdati, waħdati   Yâ našîdân râʾeʿan yamlaʾo nafsi  Ante ʿahdon ʿâleqon fî kolle đemma  Râyati, râyati  Yâ nasijan ħektoho men kolle šams  Oxlodi xâfeqatan fî kolle qemma  Ummati, ummati  Emnaħini l-baʾsa yâ maṣdare baʾs  Wa-đxorini lake yâ akrama omma    ʿEšto Imâni wa ħobbe sarmadiyâ  Wa masiri fawqa darbi ʿarabiyâ  Wa sayabqâ nabḍo qalbi yamaniyâ  Lan tarâ d-donyâ ʿalâ arḍi waṣiyâ. | [ɟɑw.qɑ]  [ræd.dɪ.di ʔæ.jæ.tʊ.hæː‿d.dʊn.jæː næ.ʃiː.diː]  [ræd.dɪ.di.hɪ wɑ.ʔɑ.ʕɪː.diː wɑ.ʔɑ.ʕɪː.diː]  [wɑːð.kʊ.ri fiː fɑr.ħɑ.ti kʊl.læ ʃæ.hiː.di]  [wɑːm.nɑ.ħɪ.hi ħʊ.læ.læːn mɪn dˤɑw.ʕɪ ʕɪː.diː]  𝄆 [ræd.dɪ.di ʔæ.jæ.tʊ.hæː‿d.dʊn.jæː næ.ʃiː.diː] 𝄇    [wɑħ.dæ.ti wɑħ.dæ.ti]  [jæː næ.ʃiː.dæn rɑ̯ː.ʔɪ.ʕɑn jæm.læ.ʔʊ næf.si]  [æn.tɪ ʕɑh.dʊn ʕɑ.lɪ.qʊn fiː kʊl.lɪ ðɪm.mæ]  [rɑː.jæ.ti rɑː.jæ.ti]  [jæː næ.si.ɟæn ħɪk.tʊ.hu mɪn kʊl.lɪ ʃæm.si]  [ʊχ.lʊ.di χɑ.fɪ.qɑ.tæn fiː kʊl.lɪ qɪm.mæ]  [ʊm.mæ.ti ʊm.mæ.ti]  [ɪm.nɑ.ħɪ.nɪ‿l.bæʔ.sæ jæː mɑsˤ.dɑ.rɪ bæʔ.si]  [wɑð.χʊ.rɪ.ni læ.ki jæː æk.rɑ.mæ ʊm.mɑ]    [ʕɪʃ.tʊ i.mæː.ni wɑ.ħʊb.bi u.mæ.mi.jæ]  [wɑ mæ.sɪ.ri fɑw.qɑ dɑr.bi ʕɑ.rɑ.bi.jæ]  [wɑ sæ.jæb.qɑː nɑb.dˤʊ qɑl.bi jæ.mæ.ni.jæ]  [læn tɑ.rɑː‿d.dʊn.jæː ʕɑ.læ ɑr.dˤɪ wɑ.sˤɪ.jæ] | บทประสานเสียง:  โอ้โลกเอ๋ย จงย้ำเตือนบทเพลงแห่งข้า  จงสะท้อนก้องไปเรื่อย ๆ  จงจดจำแต่ละย่างก้าวด้วยความปรีดาของข้า  จงคลุมไว้ด้วยผ้าคลุมอันเปล่งประกายแห่งงานเฉลิมฉลองของพวกเรา  𝄆 โอ้โลกเอ๋ย จงย้ำเตือนบทเพลงแห่งข้า 𝄇    ความสามัคคีของข้า ความสามัคคีของข้า  โอ้บทเพลงที่น่ามหัศจรรย์เข้าไปในตัวท่านเอง  เจ้าขอสัญญาในคำตอบของเรา  ธงไตรรงค์ของข้า  โอ้ผ้าถูกติดจากดวงอาทิตย์ทุกดวง  ชูธงขึ้นบนสู่ยอดเสาตลอดไป  ประเทศของข้า ประเทศของข้า  โอ้แหล่งกำเนิดของความแข็งแกร่ง มอบความแข็งแกร่งของข้า   และรักษาประเทศชาติของข้าให้ดีที่สุดต่อเจ้า    ในศรัทธาและความรัก ข้าคือส่วนหนึ่งของมนุษยชาติ  ข้าคือคนอาหรับตลอดชีวิตของข้า  หัวใจข้าเต้นเป็นจังหวะเคียงคู่เยเมน  ไม่มีชาติต่างด้าวใดมีอำนาจเหนือเยเมนได้ |
เนื้อร้อง > ฉบับสาธารณรัฐประชาธิปไตยประชาชนเยเมน (2522 - 2533) และสาธารณรัฐเยเมน (2533 - 2549)

| ภาษาอาหรับ | ถอดเป็นอักษรโรมัน | แปลไทย |
| --- | --- | --- |
| :جوقة  رددي أيتها الدنيا نشيدي  ردديه وأعيدي وأعيدي  واذكري في فرحتي كل شهيد  وأمنحيه حللاً من ضوء عيدي  𝄇 رددي أيتها الدنيا نشيدي 𝄆    ١  يـا بلادي نحن أبنـاء وأحفاد رجالك  سوف نحمي كل ما بين يدينا من جلالـك  وسيبقى خالد الضوء على كل المسالك  كل صخرة في جبالك  كل ذرة في رمالك    كـل أنداءفي ضـلالـك  مـلـكنا  إنـها ملك أمـانينا الـكبيرة  حقنا  𝄇 جاء من أمجاد ماضيك المثيرة 𝄆    جوقة    ٢  وحدتي … وحدتي  يا نشيدا رائـعاً يملأ نـفسي أنتِ عـهد عالق في كل ذمة  رايتي … رايتي  يا نسيجاً حكته من كل شـمس اخـلدي خافقة في كل قمة  أمتي … أمتي  امنحيني البأس يا مصدر بأسي واذخريني لك يا أكرم أمة    عشت إيماني وحبي سرمديا   ومسيري فوق دربي عربيا  وسيبقى نبـض قلبي يمنيا  لن ترى الدنيا على أرضي وصيا  𝄇 رددي أيتها الدنيا نشيدي 𝄆    جوقة | Jawqa:  Raddedi ʾayatuhâ d-donyâ našîdî  Raddedihe wa-ʾaʿîdî wa-ʾaʿîdî  Wā-đkori fî farħati kolla šahîde  Wā-menaħihe ħolllân men ḍawʾe ʿîdî.  𝄆 Raddedi ʾayatuhâ d-donyâ našîdî 𝄇    I  Yâ Belâdi, naħno ʾabnâʾo wa-ʾaħfâdo rejâlek  Sawfa naħmi kolla mâ bayna yadayna men jalâlek  Wa sayabqâ xâleda ḍ-ḍawʾe ʿalâ kolle al-masâlek  Kollo ṣaxre fî jebâlek,   Kollo đarrate fî remâlek.    Kollo ʾandâʾ fî ḍelâlek,  Melkonâ  ʾEnnahâ melko ʾamâninâ l-kabira,  Haqqonâ  Jâʾa men ʾamjâde mâḍike l-moþira.    Jawqa    II  Waħdati, waħdati   Yâ našîdân râʾeʿan yamlaʾo nafsi, ante ʿahdon ʿâleqon fî kolle đemma  Râyati, râyati  Yâ nasijan ħektoho men kolle šams oxlodi xâfeqatan fî kolle qemma  Ommati, ommati  Emnaħini l-baʾsa yâ maṣdare baʾs wa-đxorini lake yâ akrama omma    ʿEšto Imâni wa ħobbe sarmadiyâ  Wa masiri fawqa darbi ʿarabiyâ  Wa sayabqâ nabḍo qalbi yamaniyâ  Lan tarâ d-donyâ ʿalâ arḍi waṣiyâ.  𝄆 Raddedi ʾayatuhâ d-donyâ našîdî 𝄇    Jawqa | บทประสานเสียง:  โอ้โลกเอ๋ย จงย้ำเตือนบทเพลงแห่งข้า  จงสะท้อนก้องไปเรื่อย ๆ   จงจดจำแต่ละย่างก้าวด้วยความปรีดาของข้า  จงคลุมไว้ด้วยผ้าคลุมอันเปล่งประกาย  𝄆 โอ้โลกเอ๋ย จงย้ำเตือนบทเพลงแห่งข้า 𝄇    ๑  โอ้ ประเทศของข้า พวกเราเป็นลูกหลานของผู้เป็นสุภาพบุรุษของท่าน  เราจะรักษาความเลิศศักดิ์ของพระองค์ทั้งหมดไว้ในมือของเรา  แสงสว่างจะคงอยู่ตลอดไปทุกหนทุกทาง  หินทุกก้อน อยู่ภายใต้ขุนเขาของท่าน  ตราบทั้งอนุภาค ในผืนดินของท่าน    เศษชิ้นที่เหลือของน้ำผู้เป็นของท่าน  เป็นของเรา  เป็นอธิปไตยแห่งความหวังของเรา  สิทธิของเรา  พวกท่านมาจากความรุ่งโรจน์อันยิ่งใหญ่ในอดีตของเรา  𝄆 โอ้โลกเอ๋ย จงย้ำเตือนบทเพลงแห่งข้า 𝄇    ๒  ความสามัคคีของข้า ความสามัคคีของข้า  โอ้บทเพลงที่น่ามหัศจรรย์เข้าไปในตัวท่านเอง เจ้าขอสัญญาในคำตอบของเรา  ธงไตรรงค์ของข้า ธงไตรรงค์ของข้า  โอ้ผ้าถูกติดจากดวงอาทิตย์ทุกดวง ชูธงขึ้นบนสู่ยอดเสาตลอดไป  ประเทศของข้า ประเทศของข้า  โอ้แหล่งกำเนิดของความแข็งแกร่ง มอบความแข็งแกร่งของข้า และรักษาประเทศชาติของข้าให้ดีที่สุดต่อเจ้า    ในศรัทธาและความรัก ข้าคือส่วนหนึ่งของมนุษยชาติ   และข้าคือคนอาหรับตลอดชีวิตของข้า  และหัวใจข้าเต้นเป็นจังหวะเคียงคู่เยเมน  ไม่มีชาติต่างด้าวใดมีอำนาจเหนือเยเมนได้    บทประสานเสียง 𝄆 โอ้โลกเอ๋ย จงย้ำเตือนบทเพลงแห่งข้า 𝄇 |
ดูเพิ่ม

ธงชาติเยเมน
ตราแผ่นดินของเยเมน
แหล่งข้อมูลอื่น

Instrumental version of "United Republic" in RealAudio
Lyrics in Arabic
Himnuszok - A vocal version of the Anthem, featured in "Himnuszok" website.
แม่แบบ:เพลงชาติเยเมน
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ผลงาน
เอ็กซ์โป 2020

| ดูไบ  2021–2022 |
| --- | --- |
ตราทางการ
ภาพรวม
ระดับ BIE: นิทรรศการโลก
หมวดหมู่: นิทรรศการระหว่างประเทศประเภทจดทะเบียน
ชื่อ: EXPO 2020 إكسبو
คำขวัญ: เชื่อมต่อความคิด สร้างสรรค์อนาคต (Connecting Minds, Creating the Future)
พื้นที่: 438 เฮกตาร์ (2,740 ไร่)
ผู้เข้าชม: 25,000,000
ผู้จัด: Reem Al Hashimi (หัวหน้าบริหาร)
มาสคอต: Salama, Rashid, Latifa, Alif, Opti แลด Terra
ผู้เข้าร่วม
ประเทศเข้าร่วม: 192
ที่จัดงาน
ประเทศผู้จัด: สหรัฐอาหรับเอมิเรตส์
เมืองเจ้าภาพ: ดูไบ
สถานที่จัดงาน: ศูนย์นิทรรศการดูไบ
ลำดับเวลา
คัดเลือก: 27 พฤศจิกายน ค.ศ. 2013 (2013-11-27)
เริ่มต้น: 1 ตุลาคม 2021
สิ้นสุด: 31 มีนาคม 2022
นิทรรศการโลก
ก่อนหน้า: เอ็กซ์โป 2015 ที่ มิลาน
ถัดไป: เอ็กซ์โป 2025 ที่ โอซะกะ
เอ็กซ์โปวาระพิเศษ
ก่อนหน้า: เอ็กซ์โป 2017 ที่ อัสตานา
ถัดไป: เอ็กซ์โป 2023 ที่ บัวโนสไอเรส
มหกรรมพืชสวน
ก่อนหน้า: มหกรรมพืชสวนโลก 2019 ที่ ปักกิ่ง
ถัดไป: มหกรรมพืชสวนโลก 2023 ที่ โดฮา
เว็บไซต์
expo2020dubai.com
เอ็กซ์โป 2020 (อาหรับ: إكسبو 2020; Expo 2020) เป็นงานนิทรรศการโลก จัดขึ้นที่ดูไบ สหรัฐอาหรับเอมิเรตส์ ระหว่างวันที่ 1 ตุลาคม 2021 ถึง 31 มีนาคม 2022 จากกำหนดการเดิมคือ 20 ตุลาคม 2020 ถึง 10 เมษายน 2021 ซึ่งเลื่อนออกมาจากการระบาดทั่วของโควิด-19
เมืองที่เสนอเป็นเจ้าภาพ

อิซมีร์ ตุรกี
เยคาเตรินบุร์ก รัสเซีย
ดูไบ สหรัฐอาหรับเอมิเรตส์
เซาเปาลู บราซิล
อยุธยา ไทย
เมืองที่เสนอเป็นเจ้าภาพ > พระนครศรีอยุธยา ประเทศไทย

ในเดือนตุลาคม พ.ศ. 2552 ภาคเอกชนต่าง ๆ ได้มีการหารือเพื่อหาแนวทางในการพัฒนาอุตสาหกรรมการจัดประชุมและนิทรรศการ และมีการศึกษาความเป็นไปได้ของประเทศไทยในการเป็นเจ้าภาพ "งานมหกรรมโลกเวิลด์เอ็กซ์โป" โดยมีสำนักงานส่งเสริมการจัดประชุมและนิทรรศการ (องค์การมหาชน) เป็นแกนกลางในการประสานงาน หลังจากนั้นได้มีการจัดทำรายงานความเป็นไปได้ การระดมความคิดเห็นจากกลุ่มภาครัฐ ภาคธุรกิจ อุตสาหกรรมไมซ์ และการท่องเที่ยวอย่างต่อเนื่อง โดยมี 6 จังหวัด เสนอตัวขอเป็นเจ้าภาพ ได้แก่ พระนครศรีอยุธยา ชลบุรี จันทบุรี เพชรบุรี เชียงใหม่ และภูเก็ตซึ่งหลังมีการศึกษาความเป็นไปได้ ผลปรากฏว่า จังหวัดพระนครศรีอยุธยามีความพร้อมมากที่สุด โดยพื้นที่จัดงานจะตั้งอยู่ในเขตศูนย์ศิลปาชีพบางไทร พื้นที่ 1,200 ไร่ จากที่ศึกษาควรใช้พื้นที่จัดงาน 1,400-1,500 ไร่ หัวข้อหลัก (Main theme) คือ นิยามใหม่ของโลกาภิวัตน์ - วิถีที่ยั่งยืน เพื่อโลกที่สมดุล (Redefine Globalisation - Balanced Life, Sustainable Living)
สำนักงานส่งเสริมการจัดประชุมและนิทรรศการ (องค์การมหาชน) ได้จัดให้มีการประกวดตราสัญลักษณ์และตัวนำโชคของการเสนอตัวเป็นเจ้าภาพในการจัดงานเอ็กซ์โป 2020 ขึ้นในระหว่างเดือน กรกฎาคม พ.ศ. 2554 และได้คัดเลือกกินรี ให้เป็นตัวนำโชคของการเสนอตัวเป็นเจ้าภาพการจัดงาน โดยกินรีนั้นมีความหมายถึงการแสดงความต้อนรับด้วยความเป็นมิตรแบบไทย และคัดเลือกตราสัญลักษณ์รูปปลาตะเพียนสาน สื่อความแง่การให้ความสำคัญกับระบบนิเวศ การอนุรักษ์ธรรมชาติ และการอยู่ร่วมกันระหว่างมนุษย์กับธรรมชาติอย่างยั่งยืน ทั้งยังสอดแทรกลายประจำยามซึ่งเป็นแม่ลายไทย
อย่างไรก็ตามคณะกรรมการจัดงานเวิลด์เอ็กซ์โป (บีไออี) ได้ตัดสิทธิประเทศไทยออกจากการเป็นเมืองที่เข้าชิงการเป็นเจ้าภาพการจัดงานเวิลด์เอ็กซ์โป 2020 อย่างเป็นทางการ เนื่องจากไม่ได้รับเอกสารการยืนยันจากประเทศไทย
แหล่งข้อมูลอื่น

เฟซบุคความคืบหน้า THAILAND EXPO 2020
เว็บไซต์อย่างเป็นทางการ Thailand Expo 2020
Thailand for World Expo 2020 เก็บถาวร 2011-06-06 ที่ เวย์แบ็กแมชชีน
วิดิทัศน์การเตรียมการเสนอตัวเป็นเจ้าภาพ Thailand Expo 2020
แจ่วบอง

| --- | --- |
แจ่วบองกับไคแผ่น เป็นอาหารว่างยอดนิยมของชาวอีสาน
มื้อ: เครื่องจิ้ม
ภูมิภาค: ลาวและภาคอีสานของไทย
ส่วนผสมหลัก: น้ำพริกที่ใส่ข่าและเครื่องแกงอื่น ๆ
 ตำราอาหาร: แจ่วบอง
แจ่วบอง (ลาว: ແຈ່ວບອງ) เป็นซอสพริกรสเผ็ดหวานใน อาหารลาว, อาหารไทย-อีสาน ทำด้วยพริก ข่า และส่วนผสมสมุนไพรอื่น ๆ ที่หาได้ทั่วไปใน ประเทศลาว และ ภาคอีสาน แจ่วบองบางตำรับผสมหนังควายลงไปด้วย แจ่วบองใช้เป็นเครื่องจิ้มกินกับข้าวเหนียว ผักสดหรือนึ่ง ใช้เป็นเครื่องปรุงรสสำหรับอาหารว่างของชาวลาว และ ชาวภาคอีสานที่เรียกว่า ไคแผ่น ซึ่งเป็นอาหารขึ้นชื่อของลาว และ ภาคอีสาน บางส่วน แจ่วบองสามารถเก็บไว้ได้นานโดยไม่เน่าเสียง่าย
เมือง

สำหรับนครรัฐกึ่งอิสระก่อนยุคสมัยใหม่ในคาบสมุทรอินโดจีน ดูที่ เมือง (หน่วยการปกครอง)
เมือง
เมือง (อังกฤษ: town) เป็นนิคมมนุษย์ขนาดใหญ่กว่าหมู่บ้าน แต่เล็กกว่านคร ขนาดของนิคมที่เรียกได้ว่าเป็น "เมือง" นั้นแตกต่างกันไปอย่างมากในหลายภูมิภาคของโลก
เมืองแบ่งตามประเทศ > เกาหลี

ทั้งในประเทศเกาหลีใต้และเกาหลีเหนือ จะเรียกเมืองว่า อึบ (읍) ส่วนเมืองขนาดใหญ่หรือนคร จะเรียกว่า ชี (시)
เมืองแบ่งตามประเทศ > ญี่ปุ่น

ในประเทศญี่ปุ่น สถานะนคร (นคร) เดิมไว้ใช้กับเมืองขนาดใหญ่เพียงไม่กี่แห่งเท่านั้น เมื่อเวลาผ่านไป เงื่อนไขที่จำเป็นในการกำหนดสถานะนครได้ถูกลดทอนลง และในปัจจุบันมีเพียงเกณฑ์เดียวที่ใช้ก็คือมีประชากรมากกว่า 50,000 คน และมากกว่าร้อยละ 60 ของประชากรอาศัยอยู่ในใจกลางเมือง ทำให้หมู่บ้านและเมืองเล็ก ๆ หลายแห่งได้ควบรวมกันเพื่อจัดตั้งเป็นนครขึ้น แม้ว่าในทางภูมิศาสตร์จะดูเหมือนเป็นเพียงกลุ่มของหมู่บ้านก็ตาม
ความแตกต่างระหว่างเมือง (มาจิ/โช) กับหมู่บ้าน (มูระ/ซง) ส่วนใหญ่จะไม่มีการกำหนดไว้ หมู่บ้านมักจะมีจำนวนประชากรน้อยกว่า 10,000 คน ส่วนเมืองมักจะมีจำนวนประชากรระหว่าง 10,000–50,000 คน
เมืองแบ่งตามประเทศ > ไทย

บทความหลัก: เทศบาลเมือง
เมืองยังกล่าวถึงเขตซึ่งเป็นที่ชุมนุมและเป็นที่ตั้งศาลากลางจังหวัด ในสมัยอดีตคำว่าเมืองกล่าวถึง เขตภายในกำแพงเมือง ซึ่งต่อมาทางรัฐบาลได้เปลี่ยนคำว่าเมืองเป็นจังหวัดทั้งหมด เพื่อป้องกันการสับสนการใช้คำทั้งคำว่า เมือง และ จังหวัด ในวันที่ 19 พฤษภาคม 2459 ตามประกาศกระทรวงมหาดไทย
คำว่า "เมือง" ยังหมายถึงเขตแดนในระดับต่างกันได้ เช่น เมืองไทย (ประเทศ) เมืองเชียงใหม่ (จังหวัด) เมืองไชยา (อำเภอ)
เมืองแบ่งตามประเทศ > เวียดนาม

เมืองในประเทศเวียดนามมี 2 ระดับ ได้แก่ เมืองระดับอำเภอ (เวียดนาม: thị xã) ซึ่งเป็นเขตการปกครองระดับที่สองที่อยู่ภายใต้จังหวัด (tỉnh) หรืออยู่ภายใต้นครปกครองโดยตรง (thành phố trực thuộc trung ương) และเมืองระดับตำบล (thị trấn) ซึ่งเป็นเขตการปกครองระดับที่สามที่อยู่ภายใต้อำเภอ (huyện)
ดูเพิ่ม

เมืองหลวง หรือ กรุง
นคร
เวียง - เมืองที่มีกำแพงล้อมรอบ
เทศบาลเมือง
ตำบล (township)
เมืองซูว็อน ประเทศเกาหลีใต้
เมืองนางาโนะ ประเทศญี่ปุ่น
ย่านชุมชนเมืองในจังหวัดอำนาจเจริญ ประเทศไทย
ภาพทิวทัศน์ เมืองด่งเฮ้ย ประเทศเวียดนาม
เอเวอร์เรสต์เวียดนาม

| เอเวอร์เรสต์เวียดนาม  |
| --- | --- |
ประเทศแหล่งกำเนิด: เวียดนาม
ออกอากาศ
เครือข่าย: HTV, sponsor Number One, THP
เอเวอร์เรสต์เวียดนาม (อังกฤษ: Everest Vietnam, EVN หรือ Vietnam Spirit To The World; เวียดนาม: Chinh phục Everest - Tinh thần Việt Nam hòa cùng thế giới) เป็นรายการโทรทัศน์เรียลลิตี้โชว์ของประเทศเวียดนาม จัดโดยสถานีโทรทัศน์นครโฮจิมินห์ (HTV) สถานีโทรทัศน์ท้องถิ่นของรัฐ เพื่อที่จะนำนักปีนเขาชาวเวียดนามกลุ่มแรก ขึ้นไปบนยอดเขาเอเวอเรสต์ประมาณเดือนเมษายน-มิถุนายน พ.ศ. 2551 ตัวแทนชาวเวียดนามที่จะปีนขึ้นสู่ยอดเขา มีจำนวน 4 คน คัดเลือกจากผู้สมัครทั่วประเทศ โดยมีการฝึกซ้อมและคัดตัวผู้สมัครที่ร่างกายไม่สมบูรณ์ออก
การเดินทาง > ช่วงเตรียมความพร้อม

ช่วงที่ 1 คัดเลือกผู้สมัครเหลือ 20 คนจากทั่วประเทศ ทดสอบความแข็งแกร่งของร่างกาย จิตใจ และการทำงานเป็นทีมเวิร์ก โดยการปีนยอดเขาฟานซีปัง เวียดนาม ยอดเขาสูงที่สุดในอินโดจีน ความสูง 3,143 เมตร และคัดตัวผู้สมัครเหลือ 8 คน
ช่วงที่ 2 ผู้สมัครจำนวน 8 คน ปีนยอดเขากีนาบาลู มาเลเซีย ยอดเขาสูงเป็นอันดับสองในเอเชียตะวันออกเฉียงใต้ ความสูง 4,095 เมตร เป็นเวลา 7 วัน และคัดตัวผู้สมัครเหลือ 6 คน
ช่วงที่ 3 ผู้สมัครจำนวน 6 คน ปีนยอดเขาคิลิมันจาโร แทนซาเนีย ยอดเขาสูงที่สุดในทวีปแอฟริกา ความสูง 5,895 เมตร เป็นเวลา 15 วัน และคัดตัวผู้สมัครเหลือ 5 คน
ช่วงที่ 4 ผู้สมัครจำนวน 5 คน ปีนยอดเขาไอแลนด์พีก เนปาล ความสูง 6,189 เมตร เป็นเวลา 21 วัน และคัดตัวผู้สมัครเหลือ 4 คน
ช่วงที่ 5 ตัวแทน 4 คน เดินทางกลับเวียดนาม เพื่อฝึกซ้อมและเสริมสร้างความแข็งแกร่งของร่างกาย เป็นเวลา 2 เดือน (เนื่องจากบริเวณภูเขาหิมาลัยอยู่ในฤดูหนาว)